Source: http://dynasty.kittila.fi/cgi/DREQUEST.PHP?page=meetingitem&id=20191817-6
Timestamp: 2020-02-18 22:40:05+00:00
Document Index: 14563076

Matched Legal Cases: ['§ 246', '§ 202', 'kko ', 'kko ', 'kko ', '§ 45']

Pöytäkirja 02.09.2019/Pykälä 45
Liite 6 Kittilän kunnan valitus korkeimmalle hallinto-oikeudelle Pohjois-Suomen hallinto-oikeuden päätöksestä 10.6.2019 nro 19/0261/2 / Kiireellinen täytäntöönpanon keskeyttämishakemus VM:n päätöksestä 19.6.2018 nro VM/2016/00.02.07/2017
Valitus korkeimmalle hallinto-oikeudelle Pohjois-Suomen hallinto-oikeuden päätöksestä 10.6.2019 nro 19/0261/2
287/00.02/2019
Khall 27.08.2019 § 246
Kunnanhallitus on päätöksellään 18.6.2019 § 202 päättänyt valtuuttaa vt. kunnanjohtajan ja hallintojohtajan valmistelemaan valituksen sekä täytäntöönpanomääräystä koskevan hakemuksen korkeimpaan hallinto-oikeuteen liittyen Pohjois-Suomen hallinto-oikeuden päätökseen 10.6.2019, 19/0261/2.
Valtiovarainministeriö on pidättänyt kuntalain 109 a pykälän 4 momentin perusteella Kittilän kunnan luottamustoimista 20 päätöksessä lueteltua luottamushenkilöä siihen saakka, kunnes kyseisiä luottamushenkilöitä vastaan nostetut syytteet päätöksessä mainituissa rikosasioissa on käsitelty lainvoimaisella tuomiolla toimivaltaisessa tuomioistuimessa. Päätöksestä valittivat Kittilän kunta ja 10 luottamustehtävistä pidätettyä luottamushenkilöä.
Pohjois-Suomen hallinto-oikeus on 10.6.2019 kumonnut valtiovarainministeriön päätöksen siltä osin kuin se koskee Akseli Erkkilän, Raili Fagerholmin, Veli-Matti Junnolan, Mika Kuuselan, Vilho Molkoselän, Markku Mäkitalon, Jukka Nivan, Mikko Saarelan, Jukka Salmen ja Mauri Taskilan pidättämistä luottamustoimistaan.
Kittilän kunta vaatii korkeinta hallinto-oikeutta kumoamaan Pohjois-Suomen hallinto-oikeuden päätöksen 10.6.2019 nro 19/0261/2 siltä osin, kun hallinto-oikeus ei ole kumonnut valtiovarainministeriön päätöstä 19.6.2018 nro VM/2016/00.02.07/2017 pidättää luottamustoimistaan Susanna Kantola, Leena Kinnunen, Merja Korva, Reijo Kyrö, Vuokko Mäntymaa, Paula Nevalainen, Milja Nikka, Tapani Rantajääskö, Tarmo Salonen ja Veikko Siitonen.
Koska Rovaniemen käräjäoikeus on 28.6.2019 hylännyt kaikki luottamustoimen pidättämisen perusteena olleet syytteet, Kittilän kunta vaatii korkeinta hallinto-oikeutta kiireellisesti keskeyttämään valtiovarainministeriön päätöksen 19.6.2018 nro VM/2016/00.02.2017 täytäntöönpanon siltä osin, kun Pohjois-Suomen hallinto-oikeus ei ole kumonnut päätöstä.
Siltä varalta, että valtiovarainministeriö valittaa Pohjois-Suomen hallinto-oikeuden kumoavasta ratkaisusta, Kittilän kunta vaatii korkeinta hallinto-oikeutta määräämään Pohjois-Suomen hallinto-oikeuden päätöksen täytäntöön pantavaksi siltä osin, kun päätöksellä on kumottu valtuutettujen pidättäminen toimestaan.
Valitus liitteenä.
Kunnanhallitus päättää esittää kunnanvaltuustolle tiedoksi valituksen.
Kvalt 02.09.2019 § 45